Kathrin Jansen

Si Kathrin U. Jansen (ipinanganak 1958) ay ang dating  Pinuno ng Vaccine Research and Development sa Pfizer. Dati niyang pinangunahan ang pagbuo ng bakuna sa HPV ( Gardasil ) at ng mga mas bagong bersyon ng pneumococcal conjugate vaccine ( Prevnar ), at nakikipagtulungan sa BioNTech upang lumikha ng isang bakuna para sa COVID-19 gamit ang mRNA ( Pfizer–BioNTech COVID-19 na bakuna ) na naaprubahan para sa Awtorisasyon sa Emergency na Paggamit sa United States noong ika- 11 ng Disyembre, 2020. 

 Maagang buhay at edukasyon 
Si Jansen ay ipinanganak sa Erfurt, Silangang Alemanya .   Siya ay isang sakitin na bata, at dumanas ng ilang mga impeksyon sa lalamunan. Ang medikal na paggamot na kanyang natanggap na mula sa kanyang ama (antibiotics, codeine) ay nagbigay inspirasyon sa kanya na ituloy ang isang karera sa paglikha ng mga gamot. Ang kanyang pamilya ay tumakas sa Kanlurang Alemanya bago itinayo ang Berlin Wall noong 1961. Upang ihatid si Jansen sa hangganan ng border, ang kanyang tiyahin ay nagpanggap na nanay nya, binibigyan siya ng ilang mga gamot pampatulog upang hindi siya magising at sabihin sa border patrol ang katotohanan.  Ang kanyang pamilya ay nanirahan sa Marl, North Rhine-Westphalia. Sa kalaunan ay nag-aral siya ng biology sa Unibersidad ng Marburg, sa pag-asang makapagtrabaho sa industriya ng parmasyutiko.  Habang siya ay hindi pa nakakapagtapos, si Rudolf K. Thauer ay dumating sa unibersidad, at nagtatag ng isang departamento ng microbiology.  Nakumpleto ni Jansen ang kanyang doctoral degree sa University of Marburg, kung saan nag-aral siya ng mga chemical pathway sa mikrobyo.    Matapos makuha ang kanyang degree, lumipat si Jansen sa Cornell University bilang isang Alexander von Humboldt Foundation postdoctoral fellow na nagsisiyasat sa function ng acetylcholine receptor kasama si George Paul Hess .   Nakatuon si Jansen sa  yeast expression ng mga multi-subunit neuronal receptor. 
Kategorya:Mga mikrobiyologo
Kategorya:Nabubuhay na mga tao
Kategorya:Ipinanganak noong 1958